open-index/open-wikipedia-markdown huggingface dataset:
Pangea prosima

**Pangea prosima** (acc Pangea ultima, Neopangea, e Pangea 2) es un super-continente futur posible. Seguente la sicle de super-continentes, esta pote aveni en la 300 milion anios seguente nosa eda. La organiza ipotesal developada par Christopher Scotese ia deriva sua nom de Pangea de sirca 300 milion anios ante aora. La conseta ia es fundida sur un esamina de sicles pasada de formi e rompe de super-continentes. Scotese confesa ce esta ipotese es plu fantasia ca realia, ma lo es fundida sur ideas vera.

Un super-continente es la fusa de tota o cuasi tota de la masas de tera en un continente contatante. En la senario de Pangea prosima, la sudui de la Atlantica ueste, su la este de la Americas, causa la sudui de la cresta de Atlantica media, segueda par la sedui continuante e destrui la basin intera de la Mar Atlantica, con la resulta ce la Americas e Africa e Europa contata lunlotra. Avenis simil va aveni en la Mar Indian. Lo es ance prediseda ce, como la plu de super-continentes pasada, la interna de Pangea prosima va es probable un deserto semi-secida e tendente a temperatures estrema.

## Detalias

Sirca 50 milion anios pos aora, America Norde es prediseda como move ueste e Eurasia como move este, e posible a la sude, cual trae Britan plu prosima a la Polo Norde e Sibir a sude a latitudes sutropical. Africa es prediseda como colide con Europa e Arabia, cluinte la Mar Mediteraneo e formi un continente on pote nomi Afro-Eurasia. Un cadena de montanias va alora estende de Iberia, tra Europa sude, e a en Asia. Alga montes pote ave culminas tan alta como los en a Himalaias. Simil, Australia es prediseda como vade a Asia sude-ueste, causante la isola deveni compresada a la interna, forminte un plu cadena de montes e la continente cual on pote nomi Afro-Euraustralasia. A la mesma tempo, California sude e Baja California es prediseda como colide con Alaska, con nova cadenas de montes entre los.

Sirca 125 milion anios a la futur, la Mar Atlantica es prediseda como para largi e comensa redui car alga de la cresta de Atlantica media ia sudui. En esta senario, un cresta a la media de la Atlantica va es suduida prima. La Mar Indian es ance prediseda como deveni plu peti como la resulta de la sudui a norde de la crosta maral a en la vale maral. Antartica es espetada como move a norde, colide con Madagasicara e Australia, encluinte la resta de la Mar Indian) e crea la continente Tera Orientalis.

Cuando la parte restante de la cresta de la Atlantica media es suduida su la Americas, la Atlantica va clui rapida. Sirca 200 milion anios a la futur, la Atlantica es prediseda como clui intera. America Norde es prediseda como ja colide con Africa, ma en un loca plu sude ca do lo ia vaga. America Sude es prediseda como envelopa sirca la punto sude de Africa, enclui completa la Mar Indo-Atlantica. La Pasifica va deveni multe plu larga, encluinte sirca dui de la tera.
Ganso

Un **ganso** es un avia de cualce de alga spesies de avias acual en la familia Anatidae. Esta grupo inclui la jenera Anser (la gansos gris e gansos domada), Branta (la gansos negra, como la ganso canadian), e Chen (cual inclui la gansos blanca, como la ganso nevin). Nota ce la jenera Chen es comun poneda en la jenera Anser. Alga otra avias, como patos en a la jenera Tadorna, es a veses nomida gansos. Otra membros de la famiia Anatidae es sinies e patos.

Gansos es monogama, vivente en duples permane tra la anio. Ma, no como la plu de animales monogama, los es teritorial sola en la saison de reprodui. Gansos duplida es plu dominante e come plu, du cualias cual resulta en plu enfantes.



File:Canada goose on Seedskadee NWR (27826185489).jpg|Ganso canadian
File:Anser anser 1 (Piotr Kuczynski).jpg|Ganso gris
File:Anser caerulescens CT8.jpg|Ganso nevin
File:Bütykös lúd - Gergelyiugornya.JPG|Ganso xines
File:Cereopsis novaehollandiae 2.jpg|Ganso australian
Pueblo

En la SUA sude-ueste, la parola "pueblo" refere a la comunias de americanes orijinal e la popla ci abita ala, en la presente e en edas antica. La concistores espaniol de Espania Nova norde ia usa esta parola per descrive la comunias abitante en strutures aparte construida de petra, la arjila adobe, e otra materias local. Esta strutures ia es plu comun construidas de multe niveles, ensircante un plaza abrida. La salas ia es asedable sola par scalas de la abitores, en esta modo proteje los de intruores. Pueblos plu grande ia es abitada par sentos a miles de persones. Tribus reconoseda par la governa federal de la SUA ia abitada en pueblos de tal desinia.

La parola es la parola espaniol per vila e per popla (como un nasion). Lo es derivada de la parola latina *populus*, sinifiante popla. Esta comunias es locida en la teritorio sededa par Espania e Mexico en la sentenio 19 temprana. 21 pueblos es reconoseda par la governa federal de la SUA:

* 1 pueblo: Hopi, sirca 18,000 - Hopi (lingua)
* 1 pueblo: Zuni, sirca 10,000 - Zuni (lingua)
* 7 pueblos: Ceres, sirca 11,000 - Ceres (lingua)
* 12 pueblos: Tanoan, sirca 7,200 - Linguas tanoan

La popla hopi parla un lingua de la familia uto-asteca, cual inclui multe tribus grande en la Basin Grande, Mexico este, e la 2 milion persones nauatl, plu bon conoseda como la astecas. Ma la cultur de la hopis es plu como la otra popla pasosa de la pueblos.

La popla tanoan es divideda entre 
* la popla toua (o jemez), sirca 3,000
* la popla tiua (taos e tiua pueblos) sirca 2,600
* la popla teua (o tano) sirca 1,600

La popla caioua (kiowa) de Oklahoma es relatada, ma los ia es nomadas en la pasada e no construi pueblos.
Fratercula

**Fraterculas** es un jenera composada de tre spesies de la familia de alcos, con becos briliante colorida en la saison de reprodui. Esta es avias de mar cual abita a mar per la plu parte, e come par tufa. Los reprodui en colonias grande a presipes costal o isolas, con nidos entre rocas o en tuneles en la tera. Du spesies - la fratercula crestida e la fratercula cornida) abita la Mar Pasifica norde, e la fratercula atlantica, la Mar Atlantica norde.

Un redui en cuantias sinifiante de fraterculas en la isolas de Shetland ia disturba siensistes.

Fraterculas ave plumas xef negra o negra e blanca, con un corpo spesa e becos grande. Sua testas ave un xapeta negra, e la fas es blanca. La pedes es roja oranjin. Los perde sua partes colorosa esterna de sua becos pos la saison de reprodui, cual resta un beco plu peti e sombre. Sua alas corta es evoluida per nada en un modo volante su la acua. En la aira, los colpa sua alas rapida (ast a400 veses per minuto) en vola rapida, como volante basa supra la surfas de la mar.

Fraterculas reprodui en colonias a costas e isolas. La fratercula atlantica ia construi un nido e mostra un fida forte a sua loca. Ambos sesos de la fratercula cornida aida en la construi de la nido. La fratercula crestida ia usa tunelis per sua nidos, sirca un metre basa, fininte en un camera, con un tunel per entra sirca 2 metres longa.

Fraterculas formi duples per reprodui cual dura longa. La fema pone un ovo, e ambos jenitores incuba la ovo e nuri la enfante. La jenitores teni sua ovo contra sua corpo con sua alas. La jovenes atenta vola a note. Pos acel, los spende alga anios prima de sua vive a mar, e reveni per reprodui pos sirca 5 anios a via.

Como multe alcos, fraterculas come pexes e zoplancton, ma nuri sua enfantes xef con pexes peti alga veses cada dia. La fraterculos pote teni alga pexes peti (tan multe como 10 o an plu) a cada ves, en loca de vomita pexes engolida como multe otra avias. Esta permete ce los usa plu tempo per sua viajas car los pote reveni con plu nuri per sua enfante ca un avia cual porta sola un pex a un ves.

En 2019, espertas ia reporta oserva fraterculas, en du locas separada, usante bastetas per rasca se, cual indica ce la fraterculas ave la capas de usa utiles simple.

## Spesies

**Fratercula atlantica** (Fratercula arctica): Atlantica norde; la costas de Europa norde a Frans norde, Britan e Er, la isola Faro, Island, Gronland, Noria, Canada atlantica, a Maine en la SUA; inverni tan sude como Maroco e Nova York.

**Fratercula cornida** (Fratercula corniculata): Pasifica norde; costas de Sibir, Alaska, e Columbia Brites; inverni tan sude como California e Baja California.

**Fratercula crestida** (Fratercula cirrhata): Pasifica norde; Columbia Brites, Alaska sude-este e la Isolas Aleut, Camtxatca, la Isolas Curil, e la Mar de Ohotsc; inverni tan sude como Honshu e California.
Albatros

**Albatroses** es avias grande de mar en la familia *Diomedeidae*. Los es relatada a la petreles. Los estende vasta en la Mar Antartica e la Pasifica norde. Los es asente de la Atlantica norde, an si fosiles indica ce los ia aveni ala en la pasada. Albatroses es un de la avias volante la plu grande, e la albatros grande ave la estendes de alas la plu grande de cualce avias esistente, ateninte asta 3.7 metres. La albatroses es tipal videda como divideda entre cuatro jenera, ma on ave desacorda sur esta.

Los como calamar, pex, e cril par foraje, saisi a surfas, o tufa. Albatroses es colonial, nidi tipal sur isolas isolida a mar, comun con alga otra spesies. Duples liada de mases e femes formi tra alga anios, con la usa de dansas ritual, e dura tra la vive de la du. Un saison de reprodui pote dura plu ca un anio de la pone de ovos a la comensa de vola par la jovenes, con un ovo solitar poneda en cada atenta a reprodui.

De la 22 spesies de albatroses, tota es listada a alga nivel de menasa. Tre spesies es multe menasada, 5 es menasada, 7 es alga menasada, e 7 es riscada. Cuantias de albatroses ia descrese en la pasada, la resulta de colie per plumas. Los es ance menasada par spesies introduida, como ratas e gatos savaje cual ataca la ovos, enfantes, e adultes nidinte. Contamina, un redui en la cuantia de pexes de suprapexa, e par pexa con filos longa. Pexa con filos longa es un menasa seria, car la avias es atraeda a la tentas, deveni oncida par la filos, e afoca. Governas, organizas de conserva, e la industria de pexa labora per un modo de redui esta problem.
Ureter

La **ureteres** es tubos composada de musculos lisa cual propulsa urina de la renes a la vesica urinal. En la adulte umana, la ureteres es tipal 25-30 cm de longia e sirca 3-4 mm de diametre. La ureter es foreda par selulas urotelial, un tipo de epitelio traversal, pd con selulas cual pote cambia entre cuboide e scamosa, per permete estende, e ave un plu strato de musculo lisa en la tri plu distante, per aida con peristalsia.
Uretra

En anatomia, la **uretra** (de elinica οὐρήθρα) es un tubo cual lia la vesica urinal a la meato urinal per la estrae de urina de la corpo. Femas usa sua uretra sola per urina, ma mases usa lo per urina e ance per ejacula. La sfinter esterna de la uretra es un musculo raiosa cual permete controla volada de urina. La sfinter interna, formida par a musculos lisa nonvoleda cual fore la colo de la vesica e la uretra, es inervada par la divide simpatica de la sistem de nervos autonom. La sfinter interna es presente en mases e femes.
Diaframa (anatomia)

La **diaframa**, o plu esata, la diframa toraxal, de la elinica antica διάφραγμα ("mureta"), es un telon de musculo sceletal interna en umanas e otra mamales, cual estende tra la funda de la caveta toraxal. La diaframa separa la caveta, cual conteni la cor e pulmones, de la caveta adominal. Lo ave un funsion importante en respira: cuando la diaframa contrata, la volum de la caveta toraxal crese, creante un presa negativa ala, cual tira aira en la pulmones.

La terma diaframa en anatomia, creada par la traduor Gerardo de Cremona (1114 – 1187) pote refere a otra strutures plata, como la diaframa urojential o la diaframa pelvisal, ma usada solitar, lo jeneral refere a la diaframa toraxal. En umanas, la diaframa es alga nonsimetrial: sua dui destra es plu alta ca la dui sinistra, car la figato, un organo grande, es su la dui destra de la diaframa. Un otra ipotese es ce la diaframa es plu basa a la sinistra car lo ave la cor.

Otra mamales ave diaframas, o otra vertebratos como amfibios e retiles ave strutures simil. Ma detalias importante pote varia, como avente la pulmones en la caveta adominal.
Vesica

La **vesica urinal** es un organo musculal vacua en umanas e otra vertebratos, cual colie e reserva urina de la renes ante despone par la ata de urina. En la umana, la vesica es organo vacua, musculal, e elastica, cual reposa sur la solo pelvisal. Urina entra la vesica par la ureteres e sorti par la uretra. La vesica tipal de un umana pote teni entre 300 e 500 mL ante la urje per vacui aveni, ma pote conteni sinifiante plu.
Popla preistorial de Sisilia

La **popla preistorial de Sisilia** ia es tribus conoseda a la scrivores de Elas antica como la elimianes, la sicanianes, e la siculianes (de ci la isola deriva sua nom).

La sicanianes ia es la abitantes la plu vea de Sisilia con un nom recordada. La istoriste elinica Tusidide ia sujesta ce los ia orijina a la penisola iberian, de un area de la rio los nomida "Sicano" (liada a la rio moderna nomida la Rio Xúquer), e ia migra a Sisilia seguente un invade par la ligurianes. Otras ia sujesta ce los ia es orijinal a la isola. Algas ia sujesta ce los ia es influeda par la cultur de vasos campanin.

La elimianes ia es la popla seguente ci ia coloni Sisilia, posible de la isolas de la Mar Ejeo, o de Anatolia o Liguria. Los ia abita la canto norde-ueste de la isola, forsante la sicanianes per move a la este. Sua cultures no difere multe, ma la elimianes ia adota plu de cultur de la elinicas, e usa la alfabeta elinica per sua lingua. La lingua no es bon conoseda, ma pare ave cualias simil a los de hitita o otra linguas anatolian.

La siculianes ia es la popla ci ia ariva la plu tarda, en la milenio un aec, e ia es relatada a la popla italica de Italia sude, como la italos de Calabria, la enotrianes, la cones, e la leuternianes, la opicanes, e la auruncianes. Los ia introdui la usa de fero a Sisilia de la eda de bronze, e ia trae cavalos domada ala. Alga rexercores sujesta ce los ia es un de la xekelex, un de la "poplas de la mar" notada en la enscrives de Karnak en Egipte (de la sentenio 13 aec tarda).

De la sentenio 11 aec, la fenisianes ia comensa coloni en Sisilia ueste, pos ia comensa ja en Africa norde. En no plu ca un sentenio, on pote trova colonias major de fenesianes a Solunto, Palermo, e la Isola Motia (prosima a Marsala de oji), tota a la norde-ueste de la isola. Cuando la colonia de Cartago ia deveni plu potiosa ca sua jenitores, los ia gania controla de la isola. Plu tarda, lo deveni dominada par la romanes.
Iuri Artsimenev

**Iuri Artsimenev** (nom orijinal Юрий Николаевич Арцименев ) es un desinior.


1990 CPA PC 197.jpg|Boris Pasternac
Stamps_of_Azerbaijan,_1992-159.jpg|prima selo postal de Azerbaidjan
USSR_PCWCS_№34_Anniversary_of_Lenin_-_CPSU_Congress_sp.cancellation_Moscow_(1).jpg| Vladimir Lenin
The Soviet Union 1984 CPA 5548 stamp (13th standard issue of Soviet Union. 7th issue. Environmental protection. Sable in cedar) 1200dpi.jpg|Martes zibelo
Cultur Elp

La **cultur Elp** (sirca 1800-800 aec) es un cultur de la eda de bronze de Nederland marcada par vasos de losa de un cualia basa conoseda como "kummerkeramik". La fase comensante es marcada par tumulos (1800-1200 aec), forte liada a los de la mesma periodo en Deutxland norde e Scandinavia, e relatada a la cultur de tumulos (1600-1200 aec) en Europa sentral. Esta fase ia es segueda par cambias seguente marcada par funeras de seni, tipal de la cultur de campos de vasos ("Urnfeld", 1200-800 aec). A prima, la mores ia es enterada en cavetas basa e covreda par un tumulo basa. A la fini de la eda de bronze, los ia es senida e la vasos ia es colieda en tumulos basa. Funeras familial ia aveni sola en la fases plu tarda.

Un parte de la "Nordwestblock", la cultur Elp es situada a la norde e este de la rio Reno e la rio Ijssel, bordante la cultur Hilversum a la sude, e la cultur Hoogkarspel en Frisia ueste, tota cual, con Elp, deriva de la cultur de vasos de filo spinosa (2100-1800 aec) e forminte un compleso cultural a la borda entre la orizones atlantica e nordica.

La cultur es marcada par la usa de la casa longa, abitada par umanas e animales en la mesma construida. Esta construi mostra un continua spesial en la area asta la sentenio 20, e es ancora la tipo normal de cultiveria en la paises basa de Europa norde-ueste. La tradision local de asentua la eleva boves ia es permaneda par la [Sason[[es e la [Frisces, la casas de ci ia perxa sur colinas natural en la planos moiada. Lo es jeneral suposada ce la orijina de esta modo de vive ia es en la eda de bronze, entre 1800 e 1500 aec. Probable, esta cambia ia aveni a la mesma tempo como la cambia de la cultiveria de du sesiones a los de tre sesiones tan temprana como 1800 aec. La casa de tre sesiones ia aveni en Scandinavia a la mesma tempo.

En la contesto de la eda de bronze norde, multe razonas importante es notada de la costum de inclui boves en un construida, e an en la casa normal. Esta pote indica un asentua nova a la produi de lete e ceso, spesial car la bevi de lete ia deveni posible par un jen contra la nontolera de lete, cual ia emerji prima entre la popla neolitica de Europa norde. La usa de stalas per boves ia es nesesada per evita ce la boves ta dona min lete en clima fria. Interata sosial e un rol en la supranatural pote ia es importante ance, suportada, per esemplo, par la montones de peles de boves en tumulos e la sacrifia de animales en sveria e danmarc. Proteje contra atacas per boves ia ance comparti con la situa - indicada par benes en enteras, enscrives de rocas, e cumulos de benes - sujestante un ideolojia forte militar de esta eda.

La redes complicada de cultur e economia cual preveni la difere esata de etnicos e linguas suporta la manteni de contatas entre la linguas asendente a germanica e celta. La cultur Elp ia fini con la ariva de la cultur Hallstatt. Ma la misca de cultures celta e germanica en la area continua asta aora.
Cultur Hilversum

La **cultur Hilversum** es un cultur preistorial de la eda de bronze media en la rejion de Nederland sude e Beljia norde. Lo ia es ance asosiada con la cultur Wessex de la mesma periodo en England sude, e es un de la cultures de esta parte de Europa cual ia ave un lingua de la Nordwestblock, cual ia es indoeuropean, ma no germanica e no celta.

La cultur ia es bordada a sua norde-esta par la cultur Elp, con cual lo ia es posible relatada, e a sua norde par la cultur Hoogkarspel.
Cultur Hoogkarspel

La **cultur Hoogkarspel** ia es un parte importante de la cultur Elp, un cultur de la eda de bronze datida de sirca 1800 a 800 aec. En la desenio de 1960, restas de un tumulo ia es descovreda, e un colonia de cultivores ia es descovreda en la desenio de 1970, datida a sirca 1000 aec. La nom deriva de la vila en cual la descovres ia aveni, en la norde-ueste de Nederland. La nom deriva de la parolas nederlandes *hoog* ("alta") e *kerspel* ("parocia" en nederlandes vea).
Cultur Wessex

La **cultur Wessex** es la cultur dominante de Britan sentral e sude en la eda de bronze temprana (sirca 2000-1400 aec), definida prima par la arceolojiste brites Stuart Piggot en 1938. Lo no debe es confusada con la rena sason de Wessex.

La cultur es relatada a la cultur Hilversum de Nederland sude, Beljia, e Frans norde, e liada a la tumulos armorican de Frans norde. Lo ave como sua prototipo la cultur de vasos campanin ("bellbeaker" en engles) de la rio Reno media. En sua fase prima (2000-1650) lo ia es asosiada con la construi e usa de la fases tarda de Stonehenge. Stonehenge ia es un sirculo de petras jigante, probable usada per rituos e astronomia temprana. Ma a esta periodo, Stonehenge no ave plu un rol en la calculas astronomial.

La popla de la cultur Wessex ia entera sua mores su tumulos, prima usante entera simple, ma plu tarda usante seni e comun con benes rica. Los ia pare como avente lias de comersia vasta con Europa continental, importante ambar de la Baltica, joalas de Deutxland, oro de Bres, e an dagas e perletas de Elas mesenian. Lo ia es divinada ce transporta par rio ia permete Wessex deveni un de la lias major a la estuario Severn. La ricas de tal comersia ia permete probable ce la popla de Wessex per construi la fases du e tre de Stonehenge, e ance sujesta un forma potiosa de organiza sosial.
Iberian (lingua)

La **lingua iberian** ia es la lingua de un popla orijinal. Lo ia es identifiada par la scrivores elinica e roman. Esta popla ia abita la rejiones este e sude-este de la penisola iberian. Los pote es identifiada como un cultur local alga neblosa entre la sentenios 7 a 1 aec. La lingua, como tota la otra linguas paleoeuropean de Iberia estra euscara, deveni estinguida per la sentenios 1 e 2 ec, pos es gradal reponeda par latina pos la vinse par la romanes.

Iberian es nonclasida. An si la alfabetas cual ia es usada per scrive lo ia es desifrida, la lingua mesma resta per la plu parte nonsabeda. Lias con otra linguas ia es sujestada, spesial la lingua euscara, fundida xef sur la similes entre la sistemes de numeros de la du.

Enscrives iberian ia es trovada longo la costa mediteraneo de la penisola iberian, ateni la rio Herault en Frans sude. Restas importante ia es trovada en Enserune, entre Narbonne e Beziers en Frans, en un vila fortida con elementos miscada iberian e celta. La limita a la sude es Porcuna, en Jaen, Espania, do scultas gloriosa de cavalores iberian ia es trovada. Plu interna la distribui esata de la enscrives iberian no es serta. Lo pare ce la cultur ia ateni la interna par la rio Ebro, tan distante como Salduie (Zaragoza), ma no plu.

La enscrives iberian la plu vea es de la sentenio 6 o 6 aec, e la plu tarda de la fini de la sentenio 1 aec (o posible la comensa de la sentenio 1 ec). Plu ca 2 mil enscrives iberian es aora conoseda. La plu es testos corta sur seramica con nomes personal, cual es plu comun interpreteda como marcas de posese. Multe monetas ia es fabricada par comunias iberian en la periodo de la Republica Roman, con scrives iberian. La testos la plu longa ia es enscriveda sur placas de plomo. La plu longa es de Yatova (Valensia) con plu ca 600 sinias.

Tre scrives diferente ia resta per la lingua iberian. Tota de los, estra la alfabeta elinica-iberian, ave un cualia distinguinte: los usa sinias silabal per la esplodentes (pd, un simbol per KA, un per KE, un per KI, etc), e sinias alfabetal per la resta de la consonantes e la vocales, un tipo nomida semisilabarios. Los pare liada xef a la alfabeta fenisian, ma con alga influes de la alfabeta elinica.

La scrive iberian norde-este (o simple la scrive iberian) es la plu comun, usada en sirca 95% de la testos esistente. Lo ave du varias: la varia 1, la sistem duple, ia es usada de la sentenios 4 e 3 aec, e distingui K e G, e T e D, xef par la usa de un linia vertical per la K e T. Plu tarda (sentenios 2 e 1 aec), los no continua indica la diferes entre la K e G, e T e D. En ambos sistemes, B ave sua propre simbol, car P no ia esiste en la lingua.

La scrive iberian sude-este es ance un semisilabario, ma es plu simil a la scrive de la tartesianes ca a la scrive iberian norde-este. La alfabeta elica-iberian es un adota direta de la varia ionica de la alfabeta elinica.
Pandemia de coronavirus de 2019-2020

La pandemia per coronavirus de 2019-2020 es un pandemia corente de la maladia de coronavirus (COVID-19), par causa de coronavirus 2 de la sindrom respiral acuta sever (SARS-CoV-2). Lo ia es trovada prima en Wuhan, Xina, en desembre de 2019, declarada como un crise de sana publica de conserna internasional a la 30 de janero de 2020 e reconoseda como un pandemia a la 11 de marto de 2020.

Simtomes de la COVID-19 inclui febres, doles de garga, toses de note, e fatiga. La infeta de la virus aveni usual tra particulas en la aira. Remedias inclui medisines antivirusal nova, controlas de simtomes. Mesuras de mitiga en la urjentia de sania publica ia inclui restringes de viajas, confinas, cluis de locas de labor, controlas de peril en locas de labor, apones de mascas, isolis, sistemes de testa, e trasas de contatas de la infetadas.

La pandemia ia causa un disturba sosial e economial sever a la mundo intera, incluinte la retrosede la plu grande de pos la Depresa Grande.

## Referes
Rio Karasu (Gunma)

La **rio Karasu** (en japanes: 烏川, *karasu-gawa*) es un rio situada en prefetura Gunma, Japan. Lo es un ramo de la rio Tone e la governa de Japan clasi lo como un rio de Clase 1. Lo flue jeneral en un dirije sude-este.

## Comunias fluvial
La rio pasa tra o formi la frontera de la comunias seguente:

; Prefetura Gunma
:
: Takasaki, Fujioka, Tamamura
; Prefetura Nagano
:
: Saku
; Prefetura Saitama
:
: Kamisato, Honjō

## Areas con vista bela
La rio core tra canion Karasugawa en Takasaki, cual ave un segue per paseamania per visitores per asede la rio.

## Referes
Ayolas, Paraguai

Ayolas es un site en la departe de Misiones, Paraguai. Lo es, ance la nom de la distrito ce la site es en.

## Toponimia
La site ave sua nom en onora de Juan de Ayolas, du de Pedro de Mendoza, ci ia fundi Puerto la Candelaria, aora Fuerte Olimpio, en la Rio Paraguai. El es crededa ce el ia es matada par la indianes Chaco, car el ia desapare e nunca ia es oiada de denova.

## Jeografia
Ayolas es situada a la sude de la pais, prosima la vilas de Santiago, San Juan Bautista e San Ignacio. Lo es a la riva norde de la rio Paraná, la borda con Arjentina, e es prosima a la parario Yacyretá.

Lo es un vila de pexa simple, situada 310 km de la capital Asunción.

## Clima
En la estate, la temperatur masima es sirca 39 ºC, la min en inverno es 0 ºC jeneral. La media anial es sirca 21 ºC.

## Demografia
Ayolas ave un popla de 15.219 abitores, de cual 7.749 es mas e 7.470 fema. En la area campanial on ave 10.851 e en la area urban, 4.368 persones; esente la site du a con la plu persones de la departe, pos San Ignacio.

## Istoria
La site de Ayolas ia es fundida en 1840 par Patricio Aquino, par un solisita ia crea par José Gasper Rodríguez de Francia.
Mone

**Mone** es cualce cosa o arcivo sertable cual es asetada jeneral como paia per benes e servis e la repaia de detas, e impostas, en un nasion spesifada o contesto sosio-economial. La funsiones xef de mone es distinguida como (1) un media de intercambia, (2) un unia de conta, (3) un arcivo de valua, e (4) un norma de paia posponeda.

La cuantia de mone de un nasion es composada de mones paper, monetas, e mone de banco. La mone de banco es composada jeneral sola de arcivos (xef en computadores en bancos moderna), e formi la parte la plu grande de mone en nasiones developada.

Elefen inclui la nomes major de mones de multe linguas tra la mundo: 

***crona** (de krona, svensce) Sveria, Noria, Danmarce, Island, Faroes, Czechia (corona) [ante euro]
***marc** (de mark, deutx) - Deutxland, Suomi, Bosnia [ante euro]
***gene** - Misre
***dolar**  - SUA, Canada, Australia, Zeland Nova, Taiuan, Hongcong, Singapor, Liberia, Jamaica, Namibia
***paund** - Britan
***euro** - la Eurozona
***franc** - Suiz, Lictenstain, alga nasiones en Africa francofon; Frans, Beljia, e Luxemburg [ante euro]
***rupi** - India, Indonesia, Maldives, Mauritio, Nepal, Pacistan, Sexeles, Srilanca
***rial** - Oman, Iemen, Maroc, Tunisia, Hejaz, Qatar, Arabia Saudi,  Brasil, Portugal, Espania, Camputxia
***peso** - Arjentina, Txile, Colombia, Cuba, Republica Dominican, Mexico, Pilipinas, Uruguai
***dinar** - Jazair, Barain, Irac, Urdun, Cuait, Libia, Macedonia, Serbia, Tunis
***xecel** - Israel
***iuan** - Xina
***ien** - Japan
***uon** - Corea
***lira** - Turcia, Malta, Lubnan, Suria
***rand** - Africa Sude
***rublo** - Russia
Corelatas (gramatica)

**Corelatas** es un grupo de parolas interelatada usada como determinantes, pronomes, averbos, e sujuntas. 

Alga linguas ave parolas cual segue coerente de sua categorias. Los pote es coerente o noncoerente o alga combina, dependente de la lingua. La table seguente mostra un compara entre engles, franses, e japanes. Nota como engles es semicoerente: la categorias de esiste e nega usa un indica de "some" e "no" per altera "one", "thing", and "where". Franses coerente sola en la categoria de esiste. Japanes es tota coerente.  

L. L. Zamenhof, la inventor de esperanto, ia nomi un table de proformas e determinantes - de demanda, demonstra, e cuantia - un table de corelativas, pos la proformas relativa e demonstrante cual funsion con lunlotra como corelativas. Asi es la table per esperanto, tota coerente - nota como lo es composada de parolas cual combina un prefisa cual funsiona como un determinante, e un sufisa cual sinifia un area consetal:

Asi es un table de corelatas de elefen. Como es clar, los no es tan coerente como lo de esperanto, un resulta de la atenta a un apare plu simil a la linguas romanica. La parolas en roja es unica, e no es normal reduida a du parolas; la parolas en negra es plu simil a los de esperanto, e descrive la idea con du parolas, o es usas repetente de un de la parolas unica.
Linguas uitotoan

**Uitotoan** es un familia peti de linguas de Colombia sude-ueste (Departe Amazonas) e un area visina de Peru.

La familia enclui esta linguas:
*Ocaina - sirca 190 parlores
*Uitoto propre
**Nipode - 100?
**Minica-Murui
***Minica - 6800
***Murui - 7800
*Nonuia (cuasi estinguida) - 2
*Andoce (posible) - 370

Otra linguas estinguida clasida en uitotoan:
*Andocero †
*Coeruna †
*Coihoma †

## Vocabula

Asi es un lista de esemplos de linguas variosa de la familia uitotoan, par Čestmír Loukotka:

## Refere

Loukotka, Čestmír (1968). **Classification of South American Indian languages**. Los Angeles: UCLA Latin American Center.
Tuareg (lingua)

**Tuareg** (acc tamasheq, tamajaq, o tamahaq) es un lingua o familia de linguas prosima relatada de la linguas berber. Lo es parlada par la berberes tuareg en partes grande de Mali, Nijer, Jazair, Libia, e Burcina Faso. Tuareg es multe conservante en alga respetas, e ave un cuantia de parolas arabi prestada ca otra linguas berber. La linguas es tradisional scriveda en la alfabeta tifinagh nativa. Ma la scrive arabi es usada en alga areas, e la scrive latina es ofisial en Mali e Nijer.

Usas temprana de la scrive tifinagh ia es trovada como arte sur rocas e en tombas variosa. Entre los es la tomba monumental de 1500 anios, de la madron tuarag Tin Hinan. Tifinagh es xef restrinjeda aora per scrive formulas majial, scrive sur palmas cuando silentia es nesesada, e en la scrive de leteras. La scrive arabi es usada par tribus ci es plu envolveda en instrui muslim.

## Fonolojia

La sistem de vocales inclui sinco vocales longa /a, e, i, o, u/, e varias "forte" de /e, o/, e du vocales corta /ə, ă/.

Consonantes:

## Clasi

*Norde
**Tamahaq – parlada en Jazair, Libia ueste, e Nijer norde par sirca 77,000 persones
*Sude
**Tamasheq – parlada en Mali par sirca 500,000 persones
**Air Tamajaq – parlada en Nijer par sirca 250,000 persones
**Tawellemet – parlada en Mali e Nijer par sirca 800,000 persones

## Gramatica

La ordina de parolas en Tuareg is verbo-sujeto-ojeto. Verbos pote es grupida en 19 clases morfolojial; alga de estas pote es definada par semantica. Verbos porta informa sur la sujeto de la frase en la forma de marcas pronomin. No ajetivos simple esiste: consetas ajetival es espresada par usa un forma relativa de la verbo cual ia es tradisional nomida "partisipio".

### Sintatica

Tuareg prefere la ordina de parolas VSO (verbo-sujeto-ojeto). Ma lo conteni ance un strutur de tema-comenta, cual permete ce la conseta asentuada es poneda a la comensa, si lo es la sujeto o la ojeto. La asentua de la ojeto dona la idea de un frase pasiva.

**meddăn wăr sekediwăn ăsink* - SVO 'Omes no coce gaxa'
**wăr sekediwăn meddăn ăsink* - VSO 'no coce, omes, gaxa'
**ăsinkwăr ti-sekediwăn meddăn* - ‘Gaxa, omes no coce lo’
**wădde meddăn a isakădawăn ăsink* - ‘Lo no es omes ci coce gaxa’
**meddăn a wăren isekediw ăsink* - ‘Omes no es los ci coce gaxa’

Como en nion, la pronom/particula *a* es usada con un proposa relativa seguente per trae un nom en la espresa a la comensa per asentua lo. Esta metodo pote ance es usada per asenta an ojetos de preposadas.

**essensăɣ enăle* - ‘Me ia compra milio’
**enăle a essensăɣ* - ‘Lo ia es milio cual me ia compra’

### Morfolojia

Como un lingua de radis-e-model, radises de tre consonantes es la plu comun. Esta esemplos usa la radis k-t-b (scrive) per mostra la pasada con la aspeta de completa:

Verbos en tuareg mostra ance cuatro aspetas:

# Perfetiva: atas completa
# Stativa: states durante, la resultas de un ata completa
# Nonperfetiva: futur o atas posible, tipal usada seguente un verbo de emosia, deside, o pensa, lo pote es marcada con "ad" (cortida a "a" con preposadas), en un modo simil a lo en lfn.
# Cursiva: atas continuante, comun abitual
Linguas mascoian

La familia de **linguas mascoian** (acc enlhet-enenlhet, lengua-mascoy, o linguas chaco) es un familia peti de Paraguai. La linguas es:

*mascoi (toba-mascoi) - sirca 1700 parlores
*enxet (lengua sude) - 3800
*enlhet (lengua norde) - 6400
*casciha (guana) - 28
*sanapana - 980
*angaite - 1030

Čestmír Loukotka (1968) lista un vocabula fundal:

## Refere

Loukotka, Čestmír (1968). **Classification of South American Indian languages.** Los Angeles: UCLA Latin American Center.
Alfabeta tifinagh

**Tifinagh** (pronunsia en linguas berber: [tifinaɣ]; en neo-tifinagh: ⵜⵉⴼⵉⵏⴰⵖ; en tuareg tifinagh: ⵜⵊⵉⵏⵗ or ⵜⵊⵏⵗ) es un abjad usada per scrive la linguas berber (acc linguas tamazight). Neo-tifinagh, un alfabeta moderna derivada de tifinagh, ia es introduida en la sentenio 20. Un varia nomida tifinagh IRCAM es usada par alga scolas prima en Magrib per ensenia la linguas berber a enfantes e en alga publicas. La alfabetas usa simboles vea como vocales.

Tifinagh o libica ia es usada vasta en edas antica par parlores de la linguas libica tra Africa norde e a la isolas Canario. Alga autores crede ce lo es atestada de tan distante en la pasada como la mileniio 2 aec. La orijina de la scrive es suposada de la area nativa.
Rio Orinoco

La **rio Orinoco** es un de la rios la plu longa en America sude, con 2140 km. Sua basin, conoseda como la Orinoquia, covre 880,000 km2, con 76.3 persento de lo en Venezuela e la resta en Colombia. Lo es la rio tre de grandia en la mundo per la volum de descarga de acua. La rio Orinoco e sua enflues es la sistem major de transporta per Venezuela este e interna e per la planos de Colombia. La ambiente en la basin de la Orinoco es multe diversa, con un varia grande de plantas e animales.
Linguas salivan

La **linguas salivan** (acc piaroa-salivan o saliva-piaroan) es un familia peti de linguas de la basin de la Rio Orinoco media, cual forma un "isola" autonom en un area de Venezuela e Colombia (planos norde) dominada par poplas caribe e arauacan.

*Saliva - sirca 1600 parlores
**Wiro (dialeto) - 2500
*Piaroa - 17,000
*Hoti? - 640
*Andoce? - 370

Čestmír Loukotka (1968) lista esta parolas fundal per esta grupo de linguas:

:

## Refere

Loukotka, Čestmír (1968). **Classification of South American Indian languages**. Los Angeles: UCLA Latin American Center.
Avestan (lingua)

**Avestan**, acc istorial como Zend, es composada de du linguas: Avestan vea (parlada en la milenio du aec) e Avestan joven (parlada en la milenio un aec). La linguas es conoseda sola de sua usa como la lingua de la scrives santa de Zoroastrisme (la Avesta), de cual los deriva sua nomes. Ambos es linguas temprana de la familia iranian, un ramo de la linguas indoiranian en la familia estendeda de linguas indoeuropean. Avestan es multe prosima en gramatica e vocabula con sanscrito vedica, la lingua la plu vea de la familia indoarian. Lo es an plu relatada a Persian vea. La dialeto vea desendente de paxto es prosima a la lingua de la Gathas (strofes de poesia relijiosa).

La corpo de testos avestan ia es composada en la areas antica de Aracosia, Aria, Bactria, e Margiana (cual coresponde a tota de Afganistan de oji, e partes de Tajicistan, Turkmenistan, e Uzbecistan. La cultur Yaz de Bactria-Margiana ia es videda como un refleta arceolojial probable de un cultur iranian este temprana descriveda en la Avesta.

## Scrive

La alfabeta avestan ia es developada en la sentenios 3 e 4 ec. Per acel tempo, la lingua ia es estinguida per multe sentenios, e es sola usada como un lingua liturjial de la scrives santa avestan. Como es ancora fada oji, la liturjias ia es memorida par la prestes e resitada de memoria. La scrive ia es conoseda *Din dabireh* ("scrive relijiosa").

La scrive es alfabetal, e la cuantia grande de leteras (53) sujesta ce sua desinia ia es la resulta de la nesesa per fa ce lo pote resita la testos multe esata afin preas pote ave un efeto.

La zoroastristes de India, ci represente un de la comunias la plu grande survivente de zoroastristes, ance transcrive avestan en alfabetas fundida sur alfabetas brami. Oji, avestan es plu comun primida con la alfabeta gudjurati (la lingua tradisional de zoroastists indian).

## Fonolojia

Avestan ia reteni sibilantes vosida, e ave series fricante en loca de aspirante. On ave stilos variante per translitera, per esemplo:

Vowels:

a ā ə ə̄ e ē o ō å ą i ī u ū
Consonants:

k g γ x xʷ č ǰ t d δ ϑ t̰ p b β f
ŋ ŋʷ ṇ ń n m y w r s z š ṣ̌ ž h

La liscantes y e w es comun transcriveda como ii e uu. La letera transcriveda como t̰ es un alofon de /t/ sin relasa a la fini de un parola, e pos alga consonantes esplodente.

## Grammar

### Nomes

### Verbos
Cultur Jastorf

La **cultur Jastorf** ia es un cultur de la eda de fero en cual es aora Danmarc sude e Deutxland norde, estendeda de la sentenio 6 a la sentenio 1 aec, como un parte sude de la eda de fero pre-roman. La cultur ia evolui de la cultur nordica de la eda de bronze, con influe de la cultur Halstatt plu sude.

La cultur es nomida per un loca prosima a la vila de Jastorf, Sachsen basa. Lo ia es marcada par la usa de enteras de seni en campos de vasos estendeda, e lias con la praticas de la eda de bronze norde. La arceolojia sujesta ce la eda de bronze norde, a esta tempo povrida, ia ave un influe cultural, e ance la move a norde a la mesma area de la cultur Hallstatt celta.

La cultur ia estende a sude a la montes Harz, e per sirca 500 aec, ia ateni Thuringen, Silesia basa (Slask, Polsca), e la rio Reno basa, donce covrente la partes ueste e sude de Sachsen basa. Esta move ia es aidada par la despopla de esta areas en cuando grupos de la cultur Hallstatt (celtas e beljes) ia migra a areas plu ueste e sude tan distante como la Mediteraneo e la costa Atlantica.

La cultures de la eda de fero pre-roman ia es sujestada como la orijina de la [linguas germanica] par alga teoristes, e la loca de la comensa de la [leges de Grimm.
Morero turces

Un morero turces es un arbor caduca en la jenero *Broussonetia*, de la familia de la morero, Moraceae. La species e nativa de Xina. La cortex de morero turces es flexible. Lo ia es tradisional usada per fabrica tela e paper. ,  Lo es plantada como un arbor ornal, *mahute*  de Isola Pascual.

File:Broussonetia_papyrifera_fruits.jpg
File:Broussonetia_papyrifera_-_fleurs_mâles.jpg|flori (amento)
Alfabeta maniste

La **alfabeta maniste** es un sistem de scrive de la tipo abjad, en la familia semitica de alfabetas, e asosiada con la sperde de manisme de Asia sude-ueste a Asia sentral e ultra a la basin Tarim, comensante en la sentenio 3 ce. Lo mostra un relata prosima a formas temprana de la scrive palavi, ambos sistemes ia developa de la alfabeta aramaic imperal. La alfabeta maniste es ance influeda par la scrive sogdian, cual es desendeda de la ramo suri de arami. La scrive es nomida per Mani, car testos maniste ia atribui sua desinia a Mani mesma. Persian media es scriveda en esta alfabeta.
Cultur Bug-Dnistr

La cultur de **Bug-Dnistr** ia es un cultur arceolojial cual ia developa en la rejion de txernozem* de Moldavia e Ucraina sirca la rio Dnistr e rio Bug sude en la neolitica.

Tra sirca 1000 anios (6300-5500 aec), la cultur de Bug-Dnistr ia traversa tra fases diferente de cultur, ma la popla resta la mesma. Cual es la plu notable sur la neolitica de esta rejion es ce lo ia developa autonom de la mesolitica ala, tra contata con la cultures calcolitica en la ueste e la cultures de xasores-coliores neolitica en la este (pd neolitica per sua seramicas, no per sua cultiva). La popla de esta rejion dependente xef sur la xasa de uros, servos roja, caprioles, e porcos savaje, e la pesca de rutilos, angilas, e lusios. Los ia fabrica seramica de sirca 6200 aec. Esta tipo de seramica ia ariva en la area de la rio Volga de la rejion de lago Baical en Asia. Un cualia notable es ce multe vasos ia ave fondos puntida, desiniada per coce sur un foco. Los ia es a veses decorada en motifes de linias ondosa.

Esta cultur local ia es influeda par la cultur Koros-Cris neolitica, un visina de cual sua orijina ia es en la basin Carpatian. La cultivores de Koros-Cris ia ariva en la vales alta de la rio Seret e la rio Prut sirca 5800-5700 aec. Vasos de Koros-Cris ia es copiada par la popla de la Bug-Dnistr. Erbas savaje ia es abandonada e la cultivores ia prefere trigo monococo, dicoco, e spelta. La eleva de boves ia es ance adotada. Alga de la indicas prima per plantas e animales domada en la neolitica ia es trovada en la stepe ueste ia es la osos de porcos e boves, e la orzo e dicoco a locas de Bug-Dnistr.

*Txernozem es un solo negra fertil, rica en umus, con un strato rica en calce a su. Tal solos tipal aveni en savanas temperada como la stepes rusce e la prados de America Norde.
Cultur Koros-Cris

La cultur **Koros-Cris** (Körös–Criş) es du nomes per un cultur arceolojial de la neolitica en Europa sentral cual es nomida per la rio Cris en Romania e la rio Koro en Magiar. La du nomes es usada per la locas spesifada de la cultur sur la rio, cual ave du nomes. La cultur ia survive de sirca 5800 a 5300 aec. Lo es relatada a la cultur Starčevo visina, e es incluida en la grupo plu estendeda nomida la cultur Starcevo-Koros-Cris.
Vasili Docuxaev

**Vasili Ducuxaev** (en rusce Васи́лий Васи́льевич Докуча́ев) ia es un jeografiste rusce. El ia inventa la edafolojia, la siensia de soles.

## Testos
* Dokuchaev, V.V. 1879. Short Historical Description and Critical Analysis of the More Important Soil Classifications. Trav. Soc. Nat. St. Petersburg 10: 64-67. (rusce)
* Dokuchaev, V.V. 1879. Tchernozeme (tierra negra) de la Russie d‘Europe (Chernozem de la Rusia europea). Société Impériale Libre Economique. Imprenta Trenke & Fusnot, San Petersburgo
* Dokuchaev, V.V. 1883. Russian Chernozem. In Selected Works of V.V. Dokuchaev, Vol. 1, p. 14–419. Moscú, 1948. Israel Program for Scientific Translations Ltd. (for USDA-NSF), S. Monson, Jersalem, 1967. (Traducido del ruso al inglés × N. Kaner)
* Dokucháyev, V.V. 1893. Las Estepas Rusas: Estudio de Suelos en Rusia, Pasado y Presente. San Petersburgo, Rusia: Departamento de Agricultura, Ministerio de los Dominios Reales para la Exposición Mundial en Chicago
* Dokuchaev, V.V., N.M. Sibirtsev. 1893. Short Scientific Review of Professor Dokuchaev's and His Pupil's Collection of Soils Exposed in Chicago in the Year 1893. San Petersburgo, Rusia: Departamento de Agricultura, Ministerio de los Dominios Reales para la Exposición Mundial en Chicago

## Lias
* Historia de la Ciencia del Suelo. 2ª parte El nacimiento de la moderna Edafología. (Salvador González Carcedo)
Preistoria de la popla PIE (Teoria de Continua)

La **teoria de continui paleolitica** es in ipotese cual sujeste ce la lingua protoindoeuropean pote ta trasada a retro a la eda paleolitica alta, alga milenios plu temprana ca la calcolitica o ca la plu de estimas neolitica en la otra varias de la orijinas de protoindoeuropean.

Como presentada par Mario Alinei en sua *Origini delle Lingue d'Europa* ("orijines de a linguas de Europa"), publicada en de volumes en 1996 e 2000, la teoria sujeste ce la comensa de la linguas indoeuropean debe es liada a la ariva de Homo sapiens en Europa, a sirca 40,000 anios ante aora. Usante "periodi de vocabula" como un tecnica, Alinei ia ariva a un linia de tempo plu profonda ca an lo de la ipoteses anatolian de Colin Renfrew, un de la teorias plu popular.

De 2004, un grupo nonformal de erditas ci suporta la teoria ia congrega a la rede. Membros de la grupo inclui la linguistes Xaverio Ballester (Universia de Valencia) e Francesco Benozzo (Universia de Bologna), preistoriste Marcel Otte (Universia de Liege) e antropolojiste Henry Harpending (Universia de Utah).

Alga de la ideas cual Alinei ia introdui:
*La indoeuropeanes ia abita la parte la plu grande de Europa de la paleolitica;
*Linguas jeneral evolui multe lente, e cambias rapida aveni plu en la milenios resente;
*La parlores de linguas protogermanica ia es orijinal a Europa norde, e ia coloni Scandinavia pos la eda glasial resente;
*La linguas baltica ia es parlada par popla de la area de la Mar Baltica;
*La parlores de linguas protocelta ia orijina en Europa ueste, e ia move a este;
*La parlores de linguas protoitalica ia orijina en Italia e la plu de la areas en cual on parla aora linguas romanica;
*La parlores de linguas protoslavica ia orijina en la Balcanes;
*La protouralicas ia abita la forestas de Rusia de la paleolitica;
*La prototurcicas ia abita la stepes, e ia doma la cavalos prima;
*La parolas per la usa de cavalos en linguas slavica, iranian, e uralica es derivada de prototurcica;
*La protomagiares ia es influeda multe par la prototurcicas, e trae acel a Europa sentral;
*La etruscanes ia es un ramo de la protomagiares e no orijinal de Italia;
*La "europeanes vea" de Maria Gimbutas ia es vera protoindoeuropeanes;
*La grande migras,invades, e colonis no ia es un fator major asta la milenios de la neolitica, cuando strati sosial ia developa.

Alinei e sua suportores sujeste ce la distribui de aplogrupos umana va suporta sua teorias, ma a esta ora, esta suporta no es multe forte. La teoria de continui paleolitica es un un teoria de un minoria de espertas.
Linguas samodeica

La linguas samodeica es parlada a ambos lados de la montes Ural, en Eurasia la plu norde, par sirca 25,000 persones. Los ia deriva de un lingua asendente nomida protosamodeica, e formi un ramo de la linguas uralica. Separada de la otras posible en a sentenios final aec, los no es un grupo diversa de linguas, e es videda tradisional como un grupo esterna, la prima ramo de la otra linguas uralica

La parola *samodeica*, usada en elefen, ia es proposada como un nom alternativa par alga etnolojistes. La terma plu comun es *samoedica*, derivada de la terma rusce *samoed* (rusce: самоед), videda como degradante car lo ia es interpretada par alga como derivada de la rusce *samo-ed* (canibal). Ma otras sujeste lo deriva de *saam-edne* (tera de la popla sami).

## Tasonomia

Samodeica de la norde:

Enets-Nenets
*Enets - estuario de la Ienesei; 43 parlores de 260 membros
*Yurats - ueste de la Ienesei †
*Nenets - costa de Mar Kara, ueste de la Ienesei; 21,926 parlores de 44,600 membros
**Nenets de la foresta - 1500 parlores
**Nenets de la tundra - 21,900 parlores

Nganasan - penisola Taimir, este de la Ienesei; 125 parlores de 860 membros

Samodeica de la sude:

Selcup - Sibir sude-sentral, entre la Ienesei e la Ob; 1000 parlores de 3649 membros
*de rio Taz
*de rio Tym
*de rio Ket

Kamasian - montes Saian †

Mator - montes Saian †